বর্তমানে কলকাতা মেট্রোর হাতে রয়েছে ১৩টি এসি রেক। গত বছর আরও ২টি রেক এসেছে কলকাতা মেট্রোর হাতে। কিন্তু বর্তমান পরিকাঠামোয় নতুন রেক চালাতে গিয়ে পদে পদে হোঁচট খাচ্ছেন ইঞ্জিনিয়াররা। এই পরিস্থিতিতে এবার বালির বস্তা দিয়ে পরীক্ষা শুরু করল মেট্রো কর্তৃপক্ষ। নতুন কোচগুলি যাত্রীর ভার নিতে পারবে কি না তা জানতে নোয়াপাড়া থেকে এসপ্ল্যানেড স্টেশন পর্যন্ত বালির বস্তা ভরে পরীক্ষামূলক ভাবে চালানো হল একটি রেককে। মেট্রো কর্তৃপক্ষের তরফে জানানো হয়েছে, প্রতিটি কামরায় ছিল ১৫-১৬ টন ওজনের বালির বস্তা। ভিড়ে ঠাসা মেট্রোর প্রতিটি কামরার যাত্রীদের মোট ওজন হতে পারে এতটাই। নোয়াপাড়া ডিপোয় বালির বস্তা ভরার পর রেকটিকে চালানো হয় এসপ্ল্যানেড স্টেশন পর্যন্ত। আবার ফিরিয়ে আনা হয় নোয়াপাড়া স্টেশনে।   15 -16 tons of sand bags which is equal to the load of a fully crowded coach is being loaded in each of the coaches of the new ICF rakes for its trial run from Noapara to Esplanade Station pic.twitter.com/1ySszZgKwf গত জুলাইয়ে চেন্নাই থেকে কলকাতা পৌঁছয় প্রথম রেকটি। সেপ্টেম্বরে পৌঁছয় দ্বিতীয় রেকটি। তার পর মাসের পর মাস কাটলেও এখনো রেকদু'টিকে ট্র্যাকে নামাতে পারেনি মেট্রো কর্তৃপক্ষ।